stanford-oval/wikipedia huggingface dataset:
กระบี่แสง
ด้ามแบบต่าง ๆ > กระบี่แสงโบราณ

กระบี่แสงโบราณ หรือ โปรโตเซเบอร์ (protosabers) เป็นแบบเก่าสุดของกระบี่แสง มันประกอบด้วยด้ามจับที่มักเป็นดูเรเนียมแข็ง มันคือคริสตัลที่อยู่ในด้ามจับ แพ็คพลังงานที่รัดด้วยเข็มขัด มันเหมือนกับกระบี่แสงในเวลาต่อมาที่คริสตัลของพวกมันอยู่ข้างในด้ามซึ่งเป็นแหล่งของพลังงาน ความแตกต่างระหว่างกระบี่แสงเก่าและใหม่คือด้ามจะเชื่อมติดกับสายของแพ็คพลังงานด้านนอกที่จะหิ้วโดยผู้ใช้ไว้ที่หลังของพวกเขา การนำเซลล์พลังงานที่มีขนาดเล็กกว่ามาใช้ทำให้มันสามารถใส่เข้าไปในด้ามดาบได้และให้อิสระมากกว่าและทำให้กระบี่แสงแบบเก่าตกยุคไป ผู้ใช้ส่วนมากจะอยู่ในช่วงสงครามซิธครั้งใหญ่
ด้ามแบบต่าง ๆ > โลหะผสมทองกับเงิน

โลหะผสมทองกับเงิน คือกระบี่แสงที่มีด้ามหลอมมาจากทองที่มักเรียกว่ากระบี่แสงอิเลคตรัม (electrum) โลหะผสมนี้ทำให้กระบี่แสงดูสง่างาม ในวันสุดท้ายของนิกายเจไดเก่ากระบี่แสงอิเลคตรัมจะถูกใช้โดยสมาชิกอาวุโสในสภาเจได กระบี่แสงของเมซ วินดูและดาร์ธ ซีเดียสเป็นกระบี่แสงประเภทนี้
ด้ามแบบต่าง ๆ > กระบี่แสงด้ามโค้ง

กระบี่แสงด้ามโค้ง เป็นการออกแบบพื้นฐานสำหรับการต่อสู้ด้วยกระบี่แสงในรูปแบบที่ 2 มาคาชิ ด้ามที่โค้งทำให้เกิดการเคลื่อนที่ที่แม่นยำตามความยืดหยุ่นในการต่อสู้ มันยังยากที่จะป้องกันมันเพราะว่าผู้ใช้อาจโจมตีได้หลายมุมมากกว่าด้ามแบบปกติ ด้ามที่โค้งยังซับซ้อนกว่าและให้ความท้าทายในการเลือกใช้คริสตัลมากกว่า ด้ามแบบนี้เคาท์ ดูกูมีในครอบครอง ศิษย์ของเขาโคมาริ โวซา และอซาจจ์ เวนเทรสส์ ก่อนยุทธการรูซานอาจารย์ซิธนาดาซใช้กระบี่แสงด้ามโค้ง ศิษย์ของเขาคาสอิมใช้อาวุธต่อจากเขาหลังจากที่สังหารอาจารย์ของตน และต่อมาก็ตกไปอยู่ในมือของดาร์ธ เบน
ด้ามแบบต่าง ๆ > การ์ดโชโต

การ์ดโชโต (Guard Shoto) เป็นแบบที่หายาก พวกมันด้ามจับที่เป็นเส้นตั้งฉาก มีเพียงแค่มาริส บรูดและชินยาเท่านั้นที่ใช้มัน
ใบมีดแบบต่าง ๆ > กระบี่แสงสำหรับฝึกหัด

กระบี่แสงสำหรับฝึกหัด เป็นกระบี่แสงที่ใช้โดยเจไดเด็กเพื่อซ้อมการต่อสู้ด้วยกระบี่แสง ในขณะที่มันไม่ทรงพลังนักแต่การสัมผัสคมดาบก็สามารถทำให้เกิดรอยไหม้ได้ กระบี่แสงชนิดนี้มักใช้ร่วมกับรูปแบบที่ 1 อันเป็นพื้นฐานของการใช้กระบี่แสง มันยังถูกใช้โดยพาดาวันและดรอยด์ฝึกในเจไดแพรกซุมของนิกายเจไดใหม่อีกด้วย
ใบมีดแบบต่าง ๆ > ใบมีดสองระยะ

ใบมีดสองระยะ (dual-phase) กระบี่แสงแบบนี้จะผสมผสานคริสตัลเพื่อสร้างใบมีดที่สามารถยืดขึ้นเป็นสองเท่าของความยาวปกติ มันไม่เหมือนกับกระบี่แสงแบบปกติซึ่งมีตัวปรับด้วยมือสำหรับการลดความยาวของใบมีด ใบมีดสองระยะนั้นสามารถพุ่งออกมาในทันทีทำให้ฝ่ายตรงข้ามประหลาดใจได้ นอกจากนี้แล้วมันยังมีตัวปรับความกว้างของใบมีดอีกด้วย
บันทึกเมื่อ 400 ปีกอ่นยุทธการยาวินอ้างว่าไคเรน ฮัลไซออนได้สร้างกระบี่แสงสองระยะพิเศษขึ้นมาที่สามารถยาวได้จาก 1.3 เมตรไปเป็นสามเมตร กระบี่แสงแบบนี้ส่วนใหญ่แล้วมาจากสงครามกลางเมืองเจได เมื่อการดวลกระบี่แสงเป็นสิ่งที่เกิดขึ้นบ่อยและซิธมีอำนาจมากในตอนนั้น เมื่อเริ่มมีการตระหนักถึงทักษะการต่อสู้ของเจไดและเจไดเองก็ต่อสู้อย่างหนักเพื่อยุติความขัดแย้งโดยไม่ใช้อาวุธ การดวลก็ลดน้อยลงและกระบี่แสงสองระยะก็หมดยุคของมัน
ใบมีดแบบต่าง ๆ > โชโต

กระบี่แสงสั้น หรือ โชโต (shoto) เป็นกระบี่แสงที่ใช้ใบมีดที่สั้นกว่าแบบปกติ ใบมีดขนาดเล็กทำให้มันง่ายในการต่อสู้โดยเจไดที่มีร่างเล็ก อย่าง อาจารย์โยดา เอฟเวน พิเอลล์ ยาดเดิล และซุย ชอย ในบางครั้งโชโตใช้กับรูปแบบไนแมนโดยผู้ที่มีร่างกายปกติ อย่าง อาจารย์คาวาร์ ผู้ที่ไม่มีความรู้สึกในพลังสามารถใช้กระบี่แสงชนิดนี้ได้เพราะมันมีใบมีดที่สั้น
ใบมีดแบบต่าง ๆ > ใบมีดสำหรับการใช้ใต้น้ำ

กระบี่แสงใต้น้ำ ในขณะที่กระบี่แสงส่วนมากจะสั้นลงเมื่อสัมผัสกับน้ำ กระบี่แสงชนิดนี้ถูกสร้างขึ้นมาเพื่อทำงานใต้น้ำได้เพราะมันมีคริสตัลสองอันที่ใช้การจุดติดแบบพิเศษ โดยทั่วไปแล้วมีเพียงเจไดที่มาจากดาวที่เป็นน้ำเท่านั้นที่จะใช้ดาบชนิดนี้ อย่างไรก็ตามมีผู้ใช้หลายคนที่ไม่ใช่เผ่าพันธุ์ในน้ำด้วยการดัดแปลงอาวุธของพวกเขา
สีของใบมีด

สีของกระบี่แสงมาจากคริสตัลที่ใช้สร้างมัน เจไดจะสะสมคริสตัลไปหลายชนิดจากธรรมชาติ ในขณะที่ซิธใช้คริสตัลสังเคราะห์ที่มักมีสีแดงอยู่แล้ว หลังจากการกวาดล้างเจไดครั้งใหญ่คริสตัลสังเคราะห์ก็ถูกใช้โดยเจไดในบางครั้ง
ก่อนที่จะถึงยุทธการรูซานครั้งที่ 7 เจไดโบราณใช้ใบมีดที่มีสีหลากหลาย เจไดบางคนยังใช้สีแดงด้วยซ้ำ ถึงแม้ว่าทางนิกายมักหลีกเลี่ยงที่จะใช้สีที่เหมือนกับซิธ สีแดงยังถูกหลีกเลี่ยงเพราะว่ามันสื่อถึงเลือดและความรุนแรง หลังจากความขัดแย้งรูซานเจไดหันมาใช้คริสตัลอดีแกนมากขึ้นซึ่งมักเป็นสีฟ้าหรือสีเขียว สีอื่น ๆ นั้นก็มีเช่นกันแต่น้อย กระบี่แสงสีดำก็มีเช่นกัน
ในยุคสงครามกลางเมืองเจไดสีดาบของเจไดมักจะแสดงถึงวิถีที่เจไดผู้นั้นเลือกเดิน ถึงแม้ว่าเจไดไม่จำเป็นต้องใช้สีดาบที่ระบุชั้นของเขา ดาบสีเขียวเป็นสัญลักษณ์ของเจไดกงสุล สีฟ้าคือเจไดผู้พิทักษ์ สีเหลืองคือเจไดเฝ้ายาม สำหรับความแข็งแกร่งของกระบี่แสงคริสตัลเหล่านี้ก็ให้ผลเท่าเหมือนกันหมด มีเพียงสีเท่านั้นที่แตกต่าง
หลังจากการกวาดล้างเจไดครั้งใหญ่ จักรพรรดิพัลพาทีนได้รื้อถอนสถานที่ขุดหาคริสตัลจำนวนมาก เพื่อทำให้การหาคริสตัลยากขึ้น หลังจากที่นิกายเจไดใหม่ถือกำเนิดการค้นพบแหล่งคริสตัลและการใช้คริสตัลสังเคราะห์ก็ทำให้กระบี่แสงที่หลากสีกลับมาอีกครั้ง
มีกระบี่แสงเพียงเล่มแรก และเล่มเดียวเท่านั้น ที่มีใบดาบเป็นลำแสงสีดำ นั่นคือ ดาร์กเซเบอร์ ของอาจารย์เจไดชาวแมนดาลอร์ ทาร์ วิซล่า ภายหลังดาร์กเซเบอร์นี้ ได้ตกเป็นกรรมสิทธิ์ของชาวแมนดาลอร์ โดยเป็นสัญลักษณ์บ่งบอกฐานะผู้นำของแมนดาลอเรียน ซึ่งการเปลี่ยนมือเจ้าของทำได้โดยการดวลเท่านั้น
แบบที่ไม่ธรรมดา > กระบี่แสงสองใบมีด

กระบี่แสงสองใบมีด เป็นกระบี่แสงที่สามารถปล่อยพลังงานออกมาได้ทั้งสองด้าน ใบมีดแต่ละใบสามารถทำงานได้แยกกันหรือพร้อมกัน กระบี่แสงชนิดนี้สามารถใช้กับแบบด้ามเดียวหรือสองด้ามเข้ามาต่อกัน อาวุธนี้มักอันตรายต่อผู้ใช้มากกว่าฝ่ายตรงข้าม มันกลายมาเป็นที่รู้จักกันในชื่อของ"กระบี่แสงซิธ"เพราะว่ามันถูกใช้โดยซิธ ในขณะที่เอกซาร์ คุนได้รับว่าเป็นคนแรกที่ใช้อาวุธชนิดนี้ ในโฮโลครอนเทดรีนกล่าวว่าเขาได้เรียนรู้เทคนิกดังกล่าวมาจากโฮโลครอนของซิธที่สร้างขึ้นโดยผู้ที่ถูกเนรเทศตั้งแต่สมัยร้อยปีแห่งความมืดมน
แบบที่ไม่ธรรมดา > กระบองแสง

กระบองแสง เป็นกระบี่แสงหายากที่ใช้คริสตัลและระบบพลังที่จะฉายพลังงานออกมามากถึง 3 เมตร กระบี่แสงขนาดใหญ่เหล่านี้มักใช้โดยผู้ที่มีร่างใหญ่ กอร์กผู้ที่เป็นเจไดมืดชาวกามอร์รีนกลายพันธุ์ใช้กระบี่แสงชนิดนี้
แบบที่ไม่ธรรมดา > แส้แสง

แส้แสง เป็นแบบที่น่าตื่นตาของกระบี่แสงที่มีเพียงผู้ใช้ที่ฝึกมาอย่างดีเท่านั้นที่จะใช้มันได้ มันอาจเป็นได้ทั้งแก่นแข็งหรือพลังงานล้วน ๆ เช่นเดียวกับกระบี่แสงที่มันจะปล่อยพลังงานออกมา แต่ไม่เหมือนตรงที่มันยาวและยืดหยุ่น ผู้ใช้ได้แก่ ลูมิยา กิธานี ซิลริ เวียนนา ดโพว์ และคิท ฟิสโต
แบบที่ไม่ธรรมดา > กระบองแสงแฝด

กระบองแสงแฝด เป็นรูปแบบหนึ่งของกระบี่แสงสองใบมีดเพียงแต่ว่าด้ามนั้นเป็นแบบกระบองแฝด มันยากที่จะควบคุมมากกว่ากระบี่แสงสองใบมีด กระบองแสงนี้จะทำให้ผู้ใช้ได้เปรียบในการทำมุมโจมตีที่คาดเดาได้ยาก อซาจจ์ เวนเทรสส์เป็นผู้ที่ใช้อาวุธชนิดนี้บางครั้ง
แบบที่ไม่ธรรมดา > หลาวแสง

หลาวแสง เป็นหลาวพลังที่ดัดแปลงด้วยการเพิ่มตัวกำเนิดของกระบี่แสงเข้าไป มันทำให้มีใบมีดพุ่งออกมาจากปลายหลาว มันอาจถูกใช้โดยใครก็ตามที่เคยใช้หลาวพลังมาก่อนและถูกใช้โดยองครักษ์มืดของจักรพรรดิที่ใช้มันได้อย่างเก่งกาจ
แบบที่ไม่ธรรมดา > คราดแสง

คราดแสง เป็นกระบี่แสงที่มีสองใบมีดพร้อมกับตัวกำเนิดพลังอันที่สองซึ่งจะยื่นออกมาจากด้ามหลักทำมุม 45 องศา นอกจากนี้มันยังเป็นกระบี่แสงที่ประหลาดที่สุดและหากยากที่สุด ด้ามจับยังโค้งอีกด้วย มีเจไดเพียงคนเดียวที่พบว่าใช้กระบี่แสงชนิดนี้คือโรบลิโอ ดาร์เต้
พลังในการตัด

ใบมีดของกระบี่แสงเป็นรูปแบบที่ไร้สสารซึ่งไม่แผ่ความร้อนและขยายพลังงานจนกว่ามันจะเข้าสัมผัสกับของแข็ง พลังของใบมีดมีมหาศาลจนมันสามารถตัดผ่านทุกอย่าง แม้ว่าความเร็วนั้นจะขึ้นอยู่กับปลายทางและวัตถุ สิ่งหนึ่งที่สำคัญของการบาดเจ็บจากกระบี่แสงคือมันจะไม่มีเลือดถึงแม้ว่าแขนขาจะถูกตัดก็ตาม นี่ก็เพราะว่าพลังงานจากใบมีดทำให้แผลไหม้และดังนั้นแผลที่เกิดจากการตัดจะไม่มีเลือดไหลไม่ว่าจะสาหัสเท่าใดก็ตาม
เมื่อตัดผ่านสิ่งที่อัดแน่นสนามแม่เหล็กไฟฟ้าขนาดใหญ่ที่เกิดขึ้นโดยการสร้างแนวโค้งทำให้จะทำเกิดแรงต้านทาน สิ่งนี้ทำให้ใบมีดรู้สึกเหมือนเป็นของแข็งเมื่อกระทบกับวัตถุที่อัดแน่น น้อยครั้งมากที่วัตถุแข็งจะผ่านทะลุสนามแม่เหล็กไฟฟ้าและทำให้แนวโค้งขาด สนามพลังแม่เหล็กไฟฟ้าและพลังงานที่พุ่งออกมายังสามารถปัดป้องได้โดยแนวโค้งของกระบี่แสง สิ่งเหล่านี้ยังรวมทั้งสนามพลัง กระสุนบลาสเตอร์ และใบมีดของกระบี่แสงด้วยกัน
พลังในการตัด > สิ่งที่ต้านทานกระบี่แสง

นอกจากกระบี่แสงอีกเล่มแล้วสิ่งที่ต้านทานกระบี่แสงได้นั้นมีน้อยมาก แต่ก็มีบ้างดังนี้
คอร์โตซิส แม้ว่าจะหายากและมีราคาแพง เหล็กชนิดนี้มักเป็นเครื่องป้องกันที่ดีต่อกระบี่แสง เหตุผลหนึ่งที่มันมีราคาแพงนั้นก็เพราะว่ามันต้องการการสกัด คอร์โตซิสที่บริสุทธิ์และยังไม่ทำการสกัดจะทำให้ผู้ที่สัมผัสมันตายในทันทีโดยไม่ทราบสาเหตุ มีวิธีการใช้คอร์โตซิสสามวิธีด้วยกันซึ่งจะทรงผลต่างกันไปดังนี้
วิธีแรกคือการทำเกราะหรืออาวุธจากคอร์โตซิสที่ถักทอเอา ซึ่งมันจะใช้แร่เป็นวัสดุหลัก เมื่อสัมผัสกับกระบี่แสงใยคอร์โตฟิสจะตัดพลังานของใบมีด กระบี่แสงอาจทำงานใหม่เองในทันที แต่มันก็ทำให้ฝ่ายตรงข้ามได้เปรียบ
วิธีที่ธรรมดาและถูกที่สุดในช่วงสงครามกลางเมืองเจไดคือนำคอร์โตซิสมาเป็นเหล็กผสมที่จะต้านทานตัวกระบี่แสงเอง แม้ว่ามันจะไม่ทำให้กระบี่แสงหยุดทำงานก็ตาม สิ่งนี้ทำให้ทหารราบต่อสู้กับเจไดหรือซิธได้
วิธีที่หายากที่สุดในการใช้คอร์โตซิสคือเหล็กสกัด ดังนั้นการสกัดไม่ได้ทำให้มันอ่อนแอลงและมันยังคงสามารถทำให้พลังงานของใบมีดหยุดได้ ส่วนมากแล้ววิธีนี้ใช้กับการทำเกราะ
ฟอยล์แสง (Lightfoil) เป็นดาบพลังงานขนาดเล็กที่มีพื้นฐานมาจากกระบี่แสง พวกมันเป็นที่นิยมกันมากในเขตทาพานี ฟอยล์แสงอ่อนแอกว่ากระบี่แสงเพราะว่าคริสตัลที่ไร้คุณภาพของพวกมันที่ใช้ในการผลิตและทักษะของผู้สร้างที่ต่ำเมื่อเทียบกับเจได พวกมันไม่ต้องการการเชื่อมโยงกับพลังเพื่อที่จะสร้างมันขึ้นมา และใช้ได้ง่ายโดยผู้ที่ไม่มีสัมผัสถึงพลัง
ฟริค (Phrik) เป็นเหล็กหายากที่สามารถทนทานต่อกระบี่แสงได้ ถึงแม้ว่าไม่เหมือนกับเหล็กก่อนหน้า ฟริคไม่มีความสามารถที่จะลดพลังงานของใบมีด ฟริคนั้นมักถูกใช้ในการสร้างกระบอกไฟฟ้าที่ใช้โดยแมกน่าการ์ดของนายพลกรีวัส อีกสิ่งหนึ่งคือเกราะของดาร์คทรูปเปอร์และกระบี่แสงของพัลพาทีน
ดาบมืด เป็นดาบโบราณจากวัสดุพิเศษซึ่งสามารถปัดป้องกระบี่แสงได้ ไม่เหมือนกันคอร์โตซิสที่มันไม่สามารถหยุดการทำงานของกระบี่แสงเมื่อทำการสัมผัส
เกราะถัก เป็นเสื้อผ้าที่กล่าวกันว่าให้การต้านทานจ่อกระบี่แสงได้ ถึงแม้ว่าการป้องกันนั้นจะมีจำกัด
ศาสตร์เล่นแร่แปรธาตุของซิธ เป็นสิ่งที่ใช้กันในสมัยจักรวรรดิซิธด้วยการเพิ่มพลังให้กับเหล็กจนมันสามารถปะทะกับกระบี่แสงได้ ซิธยังใช้ธาตุอย่างคอร์โตซิสในการหลอมดาบซิธขึ้นมา หลังจากจักรวรรดิซิธเดิมการใช้วิธีนี้ก็ถูกนำไปใช้ในการสร้างเกราะของดาร์ธ เวเดอร์
เหล็กแมนดาลอเรียน เป็นเหล็กที่ใช้โดยนักรบชาวแมนดาลอเรียน
อาวุธพลัง เป็นอาวุธที่รวมกับพลังที่สามารถปัดป้องกระบี่แสงได้
น้ำ กระบี่แสงทุกชนิดยกเว้นแบบพิเศษ จะสั้นลงเมื่อสัมผัสกับน้ำหรือจมอยู่ในน้ำ เพราะว่ากระบวนการลูกโซ่และน้ำจะทำให้ใบมีดหยุดทำงาน ท่ามกลางฝนกระบี่แสงจะก่อให้เกิดไอน้ำแต่จะไม่สั้นลงแบบพิเศษที่รู้จักกันดีก็คือกระบี่แสงเล่มที่ 2 ของอนาคิน สกายวอล์คเกอร์
วัสดุอื่น ๆ ในกาแลคซี่อย่างโล่พลังงานก็ใช้ได้เช่นกัน สัตว์บางชนิดอย่างมังกรลาวามีเกราะตามธรรมชาติที่ป้องกันมันจากกระบี่แสงได้เช่นเดียวกับกระสุนบลาสเตอร์ วัสดุนำไฟฟ้าจะมีองศาในการต้านทานกระบี่แสง สนามพลังงานของกระบี่แสงจะทำปฏิกิริยากับสนามพลังของวัตถุนำไฟฟ้า และพลังงานจากใบมีดจะผ่านวัตถุไปอย่างสม่ำเสมอ ในที่สุดจะทำให้มันละลายหากพลังงานที่มากพอถูกย้าย
ความสอดคล้องของความภักดี

อาจารย์อีธ คอธ ข้ามีของบางสิ่งจะคืนท่าน มันเป็นสิ่งประดิษฐ์จากมือท่านที่ครั้งหนึ่งท่านเคยมอบให้ข้า ด้วยการคืนกระบี่แสงด้ามนี้ให้ท่าน แสดงถึงความเชื่อมั่นที่ข้ามีต่อท่านเช่นกัน
ประเพณีของเจไดในการมอบดาบให้สมาชิกเจไดท่านอื่นนั้นเรียกว่า “ ความสอดคล้องของความภักดี” (Concordance of Fealty) การแลกเปลี่ยนนี้แสดงถึงความเคารพระหว่างเพื่อนแห่งพลัง และแสดงถึงว่าจะช่วยเหลือกันในการต่อสู้ มารยาทที่ดีในเหล่าเจไดนั้นคือการให้ความเคารพแก่กัน
แหล่งข้อมูลอื่น

Lightsaber ใน Star Wars Databank
Lightsaberr ใน Wookieepedia: The Star Wars Wiki
ใจบัว ฮิดดิง

| ใจบัว ฮิดดิง |
| --- | --- |
เกิด: 15 มกราคม พ.ศ. 2539 (28 ปี) ใจบัว ฮิดดิง อำเภอเกาะสมุย จังหวัดสุราษฎร์ธานี ประเทศไทย
ส่วนสูง: 170 เซนติเมตร
อาชีพ: นักแสดง
ปีที่แสดง: 2560 – ปัจจุบัน
ผลงานเด่น: คุณหญิงนัยเนตร มยุรฤทธิ์ (รับเชิญ)  จาก สกาวเดือน (2561)   ลั่นฟ้า จาก กองพัน รักลั่นฟ้า (2561)   นาฏลดา จาก สะใภ้นางรำ (2562)   ริน ไพรรักษา จาก สะใภ้อิมพอร์ต (2563)   บุษบา (บุษ)  จาก แม่เบี้ย (2564)
สังกัด: ช่อง 7 เอชดี (2560 – 2564)   นักแสดงอิสระ (2565 - ปัจจุบัน)
ใจบัว ฮิดดิง (เกิด 15 มกราคม พ.ศ. 2539) เป็นนักแสดงชาวไทยอดีตสังกัดช่อง 7 เอชดี ปัจจุบันเป็นนักแสดงอิสระ เกิดที่อำเภอเกาะสมุย จังหวัดสุราษฎร์ธานี ภายหลังมีผลงานละครในฐานะแสดงรับเชิญละครเรื่อง สกาวเดือน เป็นที่รู้จักกันในบทบาท ท่านหญิงนัยเนตร มยุรฤทธิ์ หรือ หญิงเนตร
ประวัติ

ใจบัว ฮิดดิง (ชื่อเล่น ใจบัว,บัว) เกิดเมื่อวันที่ 15 มกราาคม พ.ศ. 2539เป็นนักแสดงชาวไทย เกิดที่ อำเภอเกาะสมุย จังหวัดสุราษฏร์ธานี ประเทศไทย มีบิดาและมารดาเป็นคนเชื้อสายไทยและสัญชาติฮอลแลนด์และในปัจจุบันครอบครัวย้ายมาเมืองไทยที่อำเภอเกาะสมุย จังหวัดสุราษฏร์ธานี ประเทศไทย
ใจบัว จบการศึกษาที่ โรงเรียนเซนต์โยเซฟเกาะสมุย จังหวัดสุราษฏร์ธานีจบชั้นมัธยมปลายที่ โรงเรียนพระหฤทัยคอนแวนต์ และในปัจจุบันจบการศึกษาระดับปริญญาตรีจากคณะอักษรศาสตร์ จุฬาลงกรณ์มหาวิทยาลัย
ประวัติ > การทำงาน

ใจบัวเริ่มเข้าสู่วงการบันเทิงไทยถ่ายแบบนิตยสารและโฆษณาต่าง ๆ ต่อมาได้มีการชักชวนจากคุณเอ ศุภชัย ศรีวิจิตร ผู้จัดการและจัดหานักแสดงรุ่นใหม่พาเข้าสู่วงการบันเทิงการเป็นนักแสดงแบบเต็มตัวภายหลังเมื่อปี 2560 จนได้ลงนามสัญญาเป็นนักแสดงช่อง 7 เอชดี เมื่อในปี 2561 ใจบัวมีผลงานละครเรื่อง สกาวเดือน ในฐานะนักแสดงรับเชิญเป็นต้น ต่อมาแสดงเป็นนางเอกละครซิทคอมเรื่องแรก กองพัน รักลั่นฟ้า  และ สะใภ้อิมพอร์ต ที่กำลังโด่งดังในยุคนี้ ปัจจุบันกำลังถ่ายทำละครเรื่อง "แม่เบี้ย" และคู่แค้นแสนรัก
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางช่อง 7 เอชดี
| ปี | เรื่อง | บทบาท |
| --- | --- | --- |
| 2561 | สกาวเดือน | คุณหญิงนัยเนตร มยุรฤทธิ์ (รับเชิญ) |
| 2561 | กองพัน รักลั่นฟ้า | ลั่นฟ้า สัจจริตานันท์ |
| 2562 | สะใภ้นางรำ | นาฏนดา |
| 2562 | ยามป่วนกวนหัวใจ | แอลลี่ (รับเชิญ) |
| 2563 | กาเหว่า | เฟื่องลดา |
| 2563 | สะใภ้อิมพอร์ต | ริน ไพรรักษา |
| 2564 | คู่แค้นแสนรัก | มานิตา (มดแดง) |
| 2564 | แม่เบี้ย | บุษบา (บุษ) |
ละครโทรทัศน์ทั้งหมดด้านล่างนี้ในฐานะนักแสดงอิสระ
| ปี | เรื่อง | บทบาท |
| --- | --- | --- |
| 2567 | รักท่วมทุ่ง |  |
แหล่งข้อมูลอื่น

ใจบัว ฮิดดิง ที่อินสตาแกรม
ไกวัล กุลวัฒโนทัย

| ไกวัล กุลวัฒโนทัย |
| --- | --- |
เกิด: 26 กุมภาพันธ์ พ.ศ. 2510 ไกวัล ติโลกะวิชัย
อาชีพ: นักแต่งเพลง นักวิชาการ คอนดักเตอร์ ศิลปินดนตรีร่วมสมัย
สุพรรณหงส์: ดนตรีประกอบยอดเยี่ยม  พ.ศ. 2550 - พระพุทธเจ้า  พ.ศ. 2551 - แปดวัน แปลกคน
ชมรมวิจารณ์บันเทิง: ดนตรีประกอบยอดเยี่ยม  พ.ศ. 2552 - "October Sonata รักที่รอคอย"
ฐานข้อมูล
IMDb
ประวัติ

Kaiwan Kulavadhanothai ไกวัล กุลวัฒโนทัย ศิลปินศิลปาธร สาขาดนตรีปี 2563 จากกระทรวงวัฒนธรรม
เริ่มศึกษาวิชาดนตรีเมื่ออายุ 10 ปี  ที่วิทยาลัยนาฏศิลป กรมศิลปากร กับอาจารย์ Motoko Funakoshi ในวิชาเอกขับร้อง ในปี พ.ศ. 2525 ได้เข้าร่วมกับคณะนักร้องประสานเสียงเยาวชนไทย ขับร้องแสดง ณ โรงละครแห่งชาติ ในโอกาสฉลอง 200 ปี กรุงรัตนโกสินทร์  และได้ร่วมขับร้องเพลงในหลายปีต่อมา  ในปี 2529 ได้รับทุนด้านดนตรีและการขับร้องจาก Bangkok Music Society เนื่องด้วยมีความสนใจในวิชาร้องเพลงและประพันธ์เพลงมาตั้งแต่ยังเป็นนักเรียน จึงศึกษาด้วยตนเองเรื่อยมา ในปี 2528 และ 2529 ได้มีผลงานประพันธ์เพลง ชนะการประกวด Thailand Popular Song Festival ได้รับรางวัล Best Song Award 2 ปีติดต่อกัน หลังจากนั้นได้เข้าศึกษาดนตรี ณ คณะศิลปกรรมศาสตร์ จุฬาลงกรณ์มหาวิทยาลัย ในวิชาเอกขับร้อง ในช่วงเวลานั้นเองที่ได้พบกับ อ. บรูซ แกสตัน และ ได้เข้าร่วมกับ วงดนตรีฟองน้ำ เดินทางไปแสดงดนตรีที่งาน World Expositon ’86 ที่ประเทศแคนาดา  และได้เดินทางไปแสดงดนตรีไทยร่วมสมัยในอีกหลายประเทศในปีต่อๆ มา เช่น อังกฤษ ญี่ปุ่น ฮ่องกง ออสเตรเลีย และอเมริกา อีกทั้งยังได้มีโอกาสศึกษาการประพันธ์เพลงกับ อ. บรูซ แกสตัน ทั้งประเภท ดนตรีคลาสสิก ดนตรีไทย ดนตรีไทยประยุกต์ ดนตรีร่วมสมัย ดนตรีป๊อป ดนตรีแจ๊ส ดนตรี Electronic และ Computer เป็นต้น ในช่วงเวลา 16 ปี ที่ได้ร่วมงานกับวงดนตรีฟองน้ำ และมีความใกล้ชิดกับปรมาจารย์ดนตรีไทยอย่าง ครูบุญยงค์ เกตุคง ครูจำเนียร ศรีไทยพันธ์ และครูดนตรีไทยท่านอื่นๆ มีอิทธิพลต่อแนวคิดการสร้างสรรค์ผลงานการประพันธ์ดนตรีของไกวัลในลำดับต่อๆ มา
นอกจากผลงานดนตรีกับ วงดนตรีฟองน้ำ ไกวัล กุลวัฒโนทัย ได้สร้างผลงานด้านดนตรีไว้หลายประเภทดังนี้
ประวัติ > ผลงานด้านดนตรีขับร้องประสานเสียง

จากการศึกษาวิชาการขับร้องเพลงตะวันตกมาตั้งแต่ต้น และเคยเป็นสมาชิกของ คณะนักร้องประสานเสียงเยาวชนไทย ไกวัลได้รับคำแนะนำจาก อ. ดุษฎี พนมยงค์ ให้ไปสอนการขับร้องประสานเสียงที่ ชมรมคณะนักร้องประสานเสียง มหาวิทยาลัยธุรกิจบัณฑิตย์ ตั้งแต่ในช่วงปี 2529 - 2549 เป็นเวลานานถึง 20 ปี ได้สร้างพื้นฐานวงขับร้องประสานเสียงของมหาวิทยาลัย และเรียบเรียงเพลงให้กับมหาวิทยาลัยหลายเพลง และทดลองเทคนิคที่หลากหลายในการสอนร้องเพลงประสานเสียงให้กับผู้ที่ไม่มีพื้นฐานดนตรีมาก่อน จนได้เทคนิควิธีการในแบบฉบับของตนเอง
ในปี 2531 ได้ประพันธ์เพลง "ม่วงฟ้าสถาบัน" ซึ่งได้กลายเป็นเพลงประจำมหาวิทยาลัยธุรกิจบัณฑิตย์จนถึงปัจจุบัน เนื่องจากชมรมคณะนักร้องมีข้อจำกัดหลายอย่าง ทำให้การพัฒนาวงเป็นไปได้ยาก ในช่วงปี 2549 อ. ดุษฎี พนมยงค์  ได้ชักชวนให้มาเป็นคอนดักเตอร์ของวง "สวนพลูคอรัส" หรือชื่อทางการ "คณะนักร้องประสานเสียงสวนพลู" จึงได้ลาออกจากการสอนชมรมคณะนักร้องประสานเสียงธุรกิจบัณฑิตย์ โดยตั้งใจจะสร้างวงประสานเสียงที่มีเอกลักษณ์ไทย ที่ไม่มีใครทำมาก่อน จึงได้ทดลองสร้างผลงานประสานเสียงเพลงไทย ทั้งเรียบเรียงเพลงเก่า และประพันธ์ขึ้นมาใหม่ และนำบทเพลงเหล่านี้ไปแข่งขันในการขับร้องประสานเสียงระดับนานาชาติอย่าง World Choir Games ปี 2549 ที่เมือง Xiamen สาธารณรัฐประชาชนจีน ในประเภท Folklore A Cappella โดยสวนพลูคอรัส ได้รับรางวัลระดับเหรียญทองแดง แต่สิ่งที่สร้างปรากฏการณ์คือหลังจากการแข่งขัน สวนพลูคอรัส ได้รับเชิญให้ไปออกรายการทีวี "คุณพระช่วย" ของ บริษัท เวิร์คพอยท์ เอ็นเทอร์เทนเมนท์ จำกัด (มหาชน) ซึ่งเป็นครั้งแรกที่ได้บันทึกเทปเพลง "พม่าทุงเล"​ และ "รำวงเมดเล่ย์" แบบประสานเสียง หลังจากรายการออกอากาศ ทั้งสองเพลงนี้กลายมาเป็นสัญลักษณ์และภาพจำของวง สวนพลูคอรัส และไกวัล กุลวัฒโนทัย
ผลงานประพันธ์เพลงที่เด่นที่ทำให้กับ คณะนักร้องประสานเสียงสวนพลู อีกชิ้นคือ "เพลงการละเล่นเด็กไทย" หรือเพลง "งูกินหาง" โดยการนำการละเล่นของเด็กสมัยก่อนเช่น งูกินหาง รีรีข้าวสาร มอญซ่อนผ้า มาแต่งเป็นเพลงและสร้างสรรค์ท่าทางประกอบการแสดงขึ้น นำออกแสดงครั้งแรกในปี 2552 ณ สำนักงานใหญ่องค์การ  UNESCO กรุงปารีส ประเทศฝรั่งเศส
ไกวัล กุลวัฒโนทัย ทำหน้าเป็นคอนดักเตอร์และประพันธ์เพลงให้กับ คณะนักร้องประสานเสียงสวนพลู เดินทางไปแข่งและแสดงหลายประเทศ เช่น เยอรมัน ออสเตรีย จีน ฝรั่งเศส และ สหรัฐอเมริกา จนถึง ปี 2556 หลังจากนั้นจึงได้ออกมาก่อตั้งวงประสานเสียงตามแนวทางของตนเอง ร่วมกับสมาชิกที่มีแนวทางคล้ายคลึงกัน ในชื่อวง "ประสานเสียงไท" ภายหลังได้เปลี่ยนชื่อเป็น "เสียงไทยคอรัส" หรือ Siang Thai Chorus เป็นการทำวงประสานเสียงแบบอาสาสมัครกึ่งอาชีพ ซึ่งต้องใช้ความพยายามผลักดันจนวงเสียงไทยเริ่มเป็นที่รู้จัก โดยใช้เวทีประกวด Thailand's Got Talent ซีซัน 6 ในปี 2559 โดย เสียงไทยคอรัส สามารถผ่านเข้าไปได้ถึงรอบรองชนะเลิศ ผลงานที่เป็นภาพจำของผู้ชมทั่วประเทศคือการแสดงเพลง "ส้มตำ" พระนิพนธ์ของ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในรูปแบบประสานเสียงที่มีการแสดงประกอบ ที่เรียกว่า Show Choir ในการแข่งขันรอบออดิชั่น และเพลง "ตำนานรักขวัญเรียม" ในรอบรองชนะเลิศ ซึ่งเป็นเพลงที่ประพันธ์ขึ้นใหม่ทั้งหมด
ผลงานของไกวัล ที่ทำให้กับ เสียงไทยคอรัส ได้รับการยอมรับและได้ร่วมงานกับรายการคุณพระช่วยหลายครั้ง รวมถึงคอนเสิร์ต คุณพระช่วยสำแดงสด ๖ ปี 2559 คุณพระช่วยสำแดงสด ๘ ปี 2561 และ คุณพระช่วยสำแดงสด ๙ ปี 2562
ประวัติ > ผลงานดนตรีด้านละครเพลง

การประพันธ์เพลงในด้านละครเพลง หรือ Musical เป็นผลงานที่เขามีความถนัดอย่างยิ่งด้านหนึ่ง สไตล์การแต่งเพลงที่สะท้อนออกมาและเทคนิคที่ใช้ เป็นผลมาจากการคลุกคลีกับละครตั้งแต่ช่วงเรียนมหาวิทยาลัย ซึ่งในช่วงปี 2529 ยังเป็นช่วงเวลาที่ อ. บรูซ แกสตัน เป็นอาจารย์ประจำภาควิชาศิลปะการละคร คณะอักษรศาสตร์ จุฬาลงกรณมหาวิทยาลัย และ อ. บรูซ แกสตัน ได้มาสอนดนตรีที่คณะศิลปกรรมศาสตร์ ที่ ไกวัล เรียนอยู่ด้วย จึงได้ช่วยงานดนตรี เวลาที่ภาควิชาศิลปะการละครจัดทำละคร ซึ่งมีละครหลายเรื่องในช่วงนั้นเช่น แม่ค้าสงคราม ขอรับฉัน หรรษาราตรี เป็นต้น ไกวัล ได้ช่วย อ. บรูซ ประพันธ์ดนตรีในหลายเรื่อง และฝึกฝนเทคนิคของละครเพลงไปพร้อมๆ กัน ซึ่งในช่วงเริ่มต้นนี้ ไกวัล ยังได้ช่วย อ. บรูซ และวงฟองน้ำในละครเด็ก "ฉันจะปลูกต้นไม้" และ "ศรีธนญชัย" อีกด้วย
ผลงานการประพันธ์ละครเพลงที่สำคัญของ ไกวัล เริ่มต้นเมื่อเขาได้ร่วมงานกับ บริษัท แดส เอ็นเตอร์เทนเมนท์ จำกัด (ปัจจุบันได้เปลี่ยนเป็นบริษัท ดรีมบ็อกซ์ จำกัด) ละครเพลงสำคัญเรื่องแรกที่สร้างชื่อเสียงคือ “คู่กรรม เดอะมิวสิคัล” ปี 2546 ซึ่งเป็นละครเพลงเรื่องแรกของประเทศไทยที่อยู่ในรูป Sung-through แบบตะวันตก คือร้องทั้งเรื่องโดยไม่มีบทสนทนาเลย ด้วยบทเพลงจำนวน 50 คิว ที่ร้อยต่อกัน คู่กรรม เดอะมิวสิคัล  ได้สร้างปรากฏการณ์ที่สำคัญหลายอย่างให้เกิดขึ้นในวงการละครเพลง นอกจากการเป็นละครร้องทั้งเรื่องแล้ว ยังเป็นละครที่สร้างดาวเด่นขึ้นมาประดับวงการละครเพลง โดยเป็นผลงานละครเพลงแจ้งเกิดเรื่องแรกของ "น้ำมนต์" ธีรนัย ณ หนองคาย และทำให้เกิดทีมงานและบุคลากรที่เริ่มเข้ามาทำงานในแวดวงละครเพลงอีกมากมาย
ผลงานละครเพลงที่สำคัญถัดมาคือ แม่นาค เดอะมิวสิคัล ในปี 2552 กับบริษัท ดรีมบ็อกซ์ จำกัด ซึ่งเป็น Sung-through เช่นกัน ประสบความความสำเร็จได้รับความชื่นชมจากสื่อและผู้ชมมากมาย และถือเป็นละครที่คนเรียกร้องให้นำกลับมาแสดงใหม่มากที่สุด จนได้นำกลับมาแสดงใหม่อีกครั้งในปี 2562
งานด้านละครเพลง เป็นโปรดักชันที่ใหญ่ มีเวลาและทรัพยากรที่จำกัดในการทำ ไกวัล ได้ร่วมงานกับนักแต่งเพลงที่มีชื่อเสียงอีก 2 ท่าน ที่ได้มาช่วยทั้งคู่กรรม และ แม่นาค เดอะมิวสิคัล คือ สุธี แสงเสรีชน และ พลรักษ์ โอชกะ ประพันธ์เนื้อร้องโดย ดารกา วงศ์ศิริ
ละครเพลงที่สำคัญยังมี นางพญางูขาว เดอะมิวสิคัล ปี 2556 และ น้ำเงินแท้ เดอะมิวสิคัล ปี 2562 ซึ่งเป็นละครเพลง Sung-through ที่ได้รับการกล่าวขวัญถึงอย่างมาก
นอกจากละครที่ได้กล่าวไปแล้ว ยังละครอีกมากมายหลายเรื่องที่ได้ประพันธ์เพลงให้ เช่น แผ่นดินของเรา เดอะมิวสิคัล (12-28 มิ.ย 2558) พระร่วง เดอะมิวสิคัล (22 ก.พ. - 4 มี.ค. 2560)
ผลงานดนตรีประกอบละครเวทีอื่นๆ เช่น เรื่อง “ผู้มาเยือน” ของคณะละคร 28, “ขอรับฉัน” และ “เฟาสท์” ของคณะละครมรดกใหม่
ประวัติ > ผลงานดนตรีประกอบภาพยนตร์

ผลงานดนตรีประกอบาพยนตร์มีจำนวนหลายเรื่อง ดนตรีที่ได้รับรางวัลคือ ดนตรีประกอบภาพยนตร์แอนิเมชัน “พระพุทธเจ้า”  ซึ่งได้รับ รางวัลสุพรรณหงส์ทองคำ สาขาดนตรีประกอบภาพยนตร์ยอดเยี่ยม ประจำปี 2550 และดนตรีประกอบภาพยนตร์เรื่อง “แปดวัน แปลกคน”  ซึ่งได้รับ รางวัลสุพรรณหงส์ทองคำ สาขาดนตรีประกอบภาพยนตร์ยอดเยี่ยม ประจำปี 2551 จากสมาพันธ์ภาพยนตร์แห่งประเทศไทย และ October Sonata รักที่รอคอย ได้รับรางวัล รางวัลภาพยนตร์ไทย ชมรมวิจารณ์บันเทิง ครั้งที่ 18 และ รางวัล STARPICS THAI FILM AWARDS ครั้งที่ 7
ประวัติ > ผลงานดนตรีด้านอื่นๆ

ผลงานด้านประพันธ์เพลงมีมากมาย อาทิ ผลงานร่วมกับวงดนตรีฟองน้ำในหลายอัลบั้ม  งานแสง-เสียงหน้าพระที่นั่ง “คนดีศรีอยุธยา” (ปี 2535 และ 2538) เพลงประกอบการแสดงแสง-เสียงของการท่องเที่ยว แห่งประเทศไทย ในชุด “อยุธยายศยิ่งฟ้า” ที่จังหวัดพระนครศรีอยุธยา (ปี 2540)  เพลง Original Score งานเสียง-เสียง “สะพานข้ามแม่น้ำแคว” จังหวัดกาญจนบุรี อัลบั้ม “น้ำใจน้องพี่สีชมพู” ของสมาคมนิสิตเก่าจุฬาฯ อัลบั้ม “ตะวันรุ่งทุ่งรังสิต” ของมหาวิทยาลัยรังสิต นอกจากนั้น ยังมีเพลงประจำสถาบันต่างๆ เช่น มหาวิทยาลัยหัวเฉียวเฉลิมพระเกียรติ มหาวิทยาลัยรังสิต มหาวิทยาลัยธุรกิจบัณฑิตย์  การปิโตรเลี่ยมแห่งประเทศไทย ฯลฯ และ เพลงสำหรับวง Symphony Orchestra “Jamjuree Fantasia”(ปี 2540) ซึ่งประพันธ์ให้กับวง CU Symphony Orchestra บรรเลงร่วมกับคณะนักร้องประสานเสียง ในวาระฉลอง 80 ปี จุฬาลงกรณ์มหาวิทยาลัย  รวมทั้ง,  ละครเพลง “คู่กรรม เดอะมิวสิคัล” ของ Dreambox  ดนตรีประกอบการแสดงชุด “แม่น้ำของแผ่นดิน” ปีที่ 3 ถึง ปีที่ 5 ของสำนักพระบรมมหาราชวัง ฯลฯ ผลงาน
ปัจจุบันยังคงทำงานสร้างสรรค์ดนตรีอิสระ และเป็นอาจารย์สอนขับร้องเพลงประสานเสียงให้กับ เสียงไทยคอรัส และอาจารย์พิเศษตามมหาวิทยาลัยต่างๆ
ผลงาน > วงดนตรี

วงดนตรีฟองน้ำ (สมาชิกในวง)
คณะนักร้องประสานเสียงสวนพลู (ผู้ควบคุมวง)
คณะนักร้องประสานเสียงวงเสียงไทยคอรัส (ผู้ควบคุมวง)
ผลงาน > ประพันธ์เพลงประจำหน่วยงานหรือสถาบัน

ปี พ.ศ. 2531 เพลงประจำมหาวิทยาลัยธุรกิจบัณฑิตย์
ปี พ.ศ. 2531 เพลงประจำคณะศิลปกรรมศาสตร์ จุฬาลงกรณ์มหาวิทยาลัย
ปี พ.ศ. 2537 เพลงประจำมหาวิทยาลัย หัวเฉียวเฉลิมพระเกียรติ
ปี พ.ศ. 2551 "เพลงลูกพระจอมเกล้า" เพลงประจำ 3 สถาบันเทคโนโลยีพระจอมเกล้าฯ
ผลงาน > ประพันธ์ดนตรีประกอบภาพยนตร์

ปี พ.ศ. 2534 ดนตรีประกอบภาพยนตร์ เรื่อง "หลวงตา 3"
ปี พ.ศ. 2534 ดนตรีประกอบภาพยนตร์ เรื่อง "แฝดแบบว่า"
ปี พ.ศ. 2546 ดนตรีประกอบภาพยนตร์ เรื่อง “191 ½ มือปราบทราบแล้วป่วน” ของ บริษัท ซี.เอ็ม. ฟิลม์ จำกัด
ปี พ.ศ. 2547 ดนตรีประกอบภาพยนตร์ เรื่อง "สุริยะฆาต” ของ บริษัท ซี.เอ็ม. ฟิลม์ จำกัด
ปี พ.ศ. 2548 ดนตรีประกอบภาพยนตร์ เรื่อง “โคตรเพชฌฆาต” ของ บริษัท ซี.เอ็ม. ฟิลม์ จำกัด
ปี พ.ศ. 2549 ดนตรีประกอบภาพยนตร์ เรื่อง “สุดสาคร” ของ บริษัท MONO FILM จำกัด
ปี พ.ศ. 2550 ดนตรีประกอบภาพยนตร์แอนิเมชั่น เรื่อง “พระพุทธเจ้า” โดย บริษัท มีเดียแสนดาร์ด จำกัด
ปี พ.ศ. 2551 ดนตรีประกอบภาพยนตร์ เรื่อง “แปดวัน แปลกคน” โดย บริษัท เอ แอนด์ เอ เน็ตเวิร์ค จำกัด
ปี พ.ศ. 2551 ดนตรีประกอบภาพยนตร์ เรื่อง "หนุมานคลุกฝุ่น” ของบริษัท พระนครฟิลม์ จำกัด
ปี พ.ศ. 2551 ดนตรีประกอบภาพยนตร์ เรื่อง “หลวงพี่เท่ง ๒” ของบริษัท พระนครฟิลม์ จำกัด
ปี พ.ศ. 2551 ดนตรีประกอบภาพยนตร์ เรื่อง “ปาฏิหาริย์รักต่างพันธ์” ของ บริษัท พระนครฟิลม์ จำกัด
ปี พ.ศ. 2551 ดนตรีประกอบภาพยนตร์ TV Animation Series เชลล์ดอน “Shelldon” Season 1 โดย บริษัท เชลล์ฮัทเอ็นเทอร์เทนเมนท์ จำกัด ออกอากาศทางไทยทีวีสี ช่อง 3
ปี พ.ศ. 2552 ดนตรีประกอบภาพยนตร์ เรื่อง "October Sonata รักที่รอคอย” ของ NGR และ  M Pictures
ปี พ.ศ. 2551 ดนตรีประกอบภาพยนตร์ TV Animation Series เบิร์ดแลนด์ แดนมหัศจรรย์ โดย บริษัท เชลล์ฮัทเอ็นเทอร์เทนเมนท์ จำกัด ออกอากาศทางไทยทีวีสี ช่อง 3
ปี พ.ศ. 2555 ดนตรีประกอบภาพยนตร์ เรื่อง "She เรื่องรักระหว่างเธอ”
ปี พ.ศ. 2557 ดนตรีประกอบภาพยนตร์ เรื่อง “วังพิกุล” Village of Hope  ของบุญส่ง นาคภู่ รางวัลหนังไทยแห่งปี 2014 จากนิตยสาร Bioscope